**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**35/2021. (VII.29.) Kt. sz.**

**határozata**

**…. Tiszavasvári, Szarvas u. …. sz. alatti bérlakás bérletére vonatkozó kérelméről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

A Képviselő-testület a Tiszavasvári, **Szarvas u. ….** sz. alattiszociálisanbérbe adható önkormányzati 62 m2 nagyságú, két szoba, előszoba, konyha, kamra és egyéb tároló helyiségből álló komfort nélküli bérlakás bérlőjéül 2**021. augusztus 01. napjától 3 éves időtartamra …** jelöli ki a határozat 1. számú mellékletében található szerződésben foglaltak szerint.

Felkéri a polgármestert, hogy a bérleti szerződést … kösse meg.

Határidő: 2021. július 31. Felelős: Szőke Zoltán polgármester

 **Szőke Zoltán Dr. Kórik Zsuzsanna**

 **polgármester jegyző**

35/2021. (VII.29.) Kt. sz. határozat 1. sz. melléklete

LAKÁSBÉRLETI SZERZŐDÉS

mely létrejött Tiszavasvári Város Önkormányzata Képviselő-testületének 35/2021. (VII.29.) Kt. számú határozata alapján egyrészről

**Tiszavasvári Város Önkormányzata**

székhely: Tiszavasvári, Városháza tér 4.

Adószám: 15732468-2-15

Statisztikai számjel: 1573248-8411-321-15

Képviselő: Szőke Zoltán polgármester

mint Bérbeadó (továbbiakban: Bérbeadó), másrészről a

**…**

szül.hely, idő: …

anyja neve: …

szem. ig. szám:: ….

lakcím: Tiszavasvári, Szarvas u. …

mint bérlő (továbbiakban: Bérlő) között az alábbi feltételek szerint:

*1. Lakásbérlet tárgya:*

 A Tiszavasvári Város Önkormányzata tulajdonában lévő **Tiszavasvári, Szarvas u. …** szám alatti két szoba, előszoba, konyha, kamra és egyéb tároló helyiségből álló *szociális bérlakás*.

 *Lakás alapterülete*: 62 m2, *komfortfokozata*: komfort nélküli.

2. Bérbeadó bérbe adja, a Bérlő bérbe veszi az 1./ pontban megjelölt lakást **2021. augusztus 01. napjától 3 éves időtartamra, azaz 2024. július 31. napjáig**.

3. Felek a birtokba adásról nem rendelkeznek, arról átadás-átvételi jegyzőkönyv nem készül, tekintettel arra, hogy az 1./ pontban szereplő lakás korábbi bérlőjével jelen Bérlő egy háztartásban élt, ezen szerződés aláírását megelőzően is a bérlakásban lakott, ezért részére a lakás külön nem kerül átadásra.

## 4. Bérlő a bérlakás lakbéreként 5.766 Ft-ot (93 Ft/m2 x 62 m2) köteles egy összegben előre minden hó 10. napjáig megfizetni a Tiszavasvári Polgármesteri Hivatal 11744144-15732468-10000025 számú számlájára.

 Amennyiben fizetési kötelezettségének nem tesz eleget, a késedelem napjától számítva a mindenkori Ptk. szerinti kamatot is köteles a Bérbeadó részére megfizetni.

 A lakbért a Képviselő-testület évente felülvizsgálja, és azt megemelheti.

5. A lakbér *közmű* *költségeket*, *szemétszállítási díjat* *nem tartalmazza*, azokat a Bérlő köteles megfizetni a közműszolgáltatók felé.

6. Szerződéskötéskor a lakásba *7 fő* lakik. A lakásban lakók létszámának változását 30 napon belül be kell jelenteni Tiszavasvári Város Önkormányzatához írásban.

7. Bérlő a lakásba a Bérbeadó írásbeli hozzájárulása nélkül is befogadhatja házastársát, gyermekét, befogadott gyermekének a gyermekét, valamint szülőjét.

 Bérlő a lakásba más személyt – házastársa, kiskorú gyermeke, valamint a befogadott gyermekének az együtt lakás ideje alatt született gyermeke kivételével – csak a Szociális és Humán Bizottság külön engedélyével fogadhat be.

8. Bérlő a lakásbérleti szerződés fennállása alatt *köteles életvitelszerűen a lakásban lakni*. A Bérlő a lakásból történő két hónapot meghaladó távollétét és annak időtartamát köteles írásban a Bérbeadó részére bejelenteni, ellenkező esetben a bérleti jogviszony felmondásra kerül.

9. Bérlő a lakást rendeltetésszerűen, a szerződésnek megfelelően használhatja.

10. Bérlő a lakás átalakítására, korszerűsítésére a felek írásbeli megállapodása alapján jogosult.

11. Bérbeadó a bérleti szerződés fennállása alatt - a Bérlő szükségtelen háborítása nélkül – évente ellenőrizheti a Bérlő rendeltetésszerű lakáshasználatát, a szerződésben foglalt kötelezettségek teljesítését, a lakás, az épület műszaki állapotát, stb., melyet a Bérlő tűrni köteles. Az ellenőrzés megakadályozása felmondási ok.

12. Bérlő a bérleti jogviszony bármilyen jogcímen történő megszűnése esetén a lakást - külön megállapodás hiányában – tisztán, egyszeri festéssel, a Bérlő karbantartási feladatai közé tartozó hiányosságok pótlásával, rendeltetésszerű használatra alkalmas állapotban köteles a Bérbeadó részére átadni.

 Amennyiben a lakást a Bérlő Bérbeadónak nem a 12./ pontban foglaltaknak megfelelő állapotban adja át, illetve – határidő megjelölés mellett – határidőben nem szünteti meg a felmerült hiányosságokat, a munkálatokat a Bérbeadó Bérlő helyett, terhére, haladéktalanul elvégezteti. Az elvégzett munkák költségeit Bérbeadó a Ptk-ban foglalt szabályok szerint érvényesíti.

13. Amennyiben a bérlő valamilyen közművet saját költségén beköttetett a bérlakásba a bérlakásból való kiköltözéskor - a rögzített óraállásoknak megfelelően - köteles közműtartozását a szolgáltató cégek felé 15 napon belül rendezni.

14. A szerződés megszűnése után a lakásban visszamaradó személy - a bérleti jog folytatására jogosult személy kivételével - másik lakásra nem tarthat igényt.

15. Bérlő az önkormányzati bérlakásra *albérleti szerződést nem köthet*. A bérlő a bérlakást nem terhelheti meg, azt nem idegenítheti el.

16. Bérlő köteles Bérbeadó részére írásban, 30 napon belül bejelenteni saját tulajdonú lakás megszerzését, valamint építését. Amennyiben a Bérlő saját tulajdonú lakás építésébe kezd, úgy 2 évig jogosult az önkormányzati lakás használatára.

17. Felek megállapodnak abban, hogy a bérlakásra a Bérbeadó köt épületbiztosítást, a bérlakásban található ingóságra a Bérlő köt vagyonbiztosítást.

18. A „Fontos tudnivalókban” feltüntetett kötelezettségeken kívül a bérleti szerződésben nem szabályozott kérdések tekintetében a lakások és nem lakás célú helyiségek bérletére, valamint az elidegenítésükre vonatkozó egyes szabályokról szóló többszörösen módosított 1993. évi LXXVIII. törvény, a Tiszavasvári Város Önkormányzata Képviselő-testülete a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 17/2016. (V.27.) önkormányzati rendeletének rendelkezései, valamint a Ptk. szabályai az irányadóak.

Tiszavasvári, …

 **Tiszavasvári Város Önkormányzata ….**

 *Bérbeadó Bérlő*

 **képv.: Szőke Zoltán polgármester**